**Izmaiņas darbnespējas lapu izrakstīšanā no 2020. gada 22. marta!**

Pamatojoties uz grozījumiem likumā Par maternitātes un slimības apdrošināšanu sākot ar šā gada 22.martu stājas spēkā papildus nosacījumi, kas paredz mainītu kārtību darbnespējas lapu izrakstīšanā.

**Sākot ar 22.martu pieaugušajiem tiek izrakstīta darbenespējas B lapa no pirmās saslimšanas dienas šādos gadījumos:**

1) saslimšana ar Covid-19 (laboratoriski apstiprinātu);

2) atrašanās karantīnā (cilvēkiem, kuriem noteikta karantīna, jo viņi bijuši kontaktā ar Covid-19 slimnieku, ko noteicis Slimību profilakses un kontroles centrs).

Šajos gadījumos **jāievēro īpaši nosacījumi** darbnespējas lapu izrakstīšanā:

1. Izvēlas darbnespējas lapu **B**;
2. Pie pārejošā darbnespējas cēloņa izvēlas “**Cits cēlonis (Ārkārtas stāvoklis)**”.

Visos citos gadījumos spēkā ir līdzšinējā darbnespējas lapu izrakstīšanas kārtība!